
Parlamentul României
Camera Deputaţilor

Comisia pentru muncă şi protecţie socială

	Bucureşti,
	13 martie 2019

	Nr.
	4c-9/96



	
AVIZ
asupra proiectului de Lege pentru aprobarea Ordonanţei de urgenţã a Guvernului nr.104/2018 privind implementarea programului guvernamental "gROwth - Contul individual de economii Junior Centenar"


În conformitate cu prevederile art.95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată cu dezbaterea şi avizarea proiectului de Lege pentru aprobarea Ordonanţei de urgenţã a Guvernului nr.104/2018 privind implementarea programului guvernamental "gROwth - Contul individual de economii Junior Centenar", trimis cu adresa nr. PLx 49/2019 din 18 februarie 2019.
Potrivit prevederilor art.61 din Regulamentul Camerei Deputaţilor, republicat, membrii Comisiei au examinat proiectul de lege mai sus menţionat în şedinţa din 5 martie 2019.
În urma finalizării dezbaterilor, membrii comisiei au hotărât, cu majoritate de voturi (4 voturi împotrivă şi o abţinere), avizarea favorabilă a proiectului de lege cu amendamentele redate în anexa care face parte integrantă din prezentul aviz.


	PREŞEDINTE,					SECRETAR,
	Adrian Solomon					Violeta Răduţ 



Întocmit,
Consilier parlamentar Sorina Szabo


ANEXĂ

Amendamente admise

	Nr. crt.
	Text
ordonanţă
	Text
propus de comisie
(autorul amendamentului)
	Motivare

	1. 
	
Art.2, alin.(6)



(6) Sumele existente în contul individual de economii Junior Centenar, nu pot fi retrase până la împlinirea de către titular a vârstei de 18 ani, cu excepţia următoarelor situaţii:

	
1. La articolul 2, partea introductivă a alineatului (6) se modifică şi va avea următorul cuprins:
“(6) Sumele existente în contul individual de economii Junior Centenar, la care se adaugă dobânzile şi primele de stat aferente acumulate, nu pot fi retrase până la împlinirea de către titular a vârstei de 18 ani, cu excepţia următoarelor situaţii:”

Autor: Csép Éva Andrea, deputat UDMR

	







Pentru precizia textului.

	2. 
	
__
	
2. La articolul 4, după alin. (1) se introduc două alineate noi, alin.(2) şi (3) cu următorul cuprins:
“(2) La prima depunere în contul individual de economii Junior Centenar, reprezentantul legal al titularului contului primește un formular cu valoare de contract. Modelul formularului, actele și datele necesare pentru completarea acestuia sunt prevăzute în ordinul comun prevăzut la alin.(1).

(3) Formularul prevăzut la alin. (2) trebuie să conțină cel puţin clauze referitoare la obiectul, durata, suma și modalitățile de plată, respectiv clauze privind încălcarea obligațiilor și executarea acestora în cazul prejudiciilor suferite.”

Autor: Csép Éva Andrea, deputat UDMR

	
Este necesar ca Trezoreria Statului să emită un formular care are o valoare de contract încheiat între reprezentantul legal al titularului contului și Trezoreria Statului, asigurând astfel atât pentru reprezentantul legal cât și pentru titularul contului o siguranță materială pentru viitor pe baza unui act încheiat între părți.

